Euroopa Kohtu (neljas koda) 25. aprilli 2013. aasta otsus – komisjon vs. Soome
(kohtuasi C‑74/11)
Liikmesriigi kohustuste rikkumine – Maksustamine – Direktiiv 2006/112/EÜ – Artiklid 9 ja 11 – Siseriiklikud õigusnormid, mis lubavad mittemaksukohustuslastel kuuluda isikute gruppi, mida võib pidada üheks käibemaksukohustuslaseks, ja näevad ette piirangu, mille kohaselt grupi võivad moodustada ainult finants‑ ja kindlustusteenuse pakkujaid
1.                     Maksualaste õigusaktide ühtlustamine – Ühine käibemaksusüsteem – Maksukohustuslased – Mõiste – Liikmesriikide õigus pidada tihedalt seotud isikuid üheks maksukohustuslaseks – Siseriiklikud õigusnormid, mis lubavad mittemaksukohustuslastel kuuluda isikute gruppi, mida võib pidada üheks maksukohustuslaseks – Kohustuste rikkumine – Puudumine (nõukogu direktiiv 2006/112, artikkel 11) (vt punktid 33–43)
2.                     Liikmesriigi kohustuste rikkumise hagi – Vaidlusese – Kindlaksmääramine kohtueelses menetluses – Hagiavalduses esitatud uued etteheited – Lubamatus (ELTL artikkel 258) (vt punktid 48 ja 50)
3.                     Maksualaste õigusaktide ühtlustamine – Ühine käibemaksusüsteem – Maksukohustuslased – Mõiste – Liikmesriikide õigus pidada tihedalt seotud isikuid üheks maksukohustuslaseks – Siseriiklikud õigusnormid, mis lubavad mittemaksukohustuslastel kuuluda isikute gruppi, mida võib pidada üheks maksukohustuslaseks – Kohustuste rikkumine – Puudumine (nõukogu direktiiv 2006/112, artikkel 11) (vt punktid 63 ja 65–68)
Ese
Liikmesriigi kohustuste rikkumine – Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artiklite 9 ja 11 rikkumine – Siseriiklikud õigusnormid, mis lubavad muude isikute peale käibemaksukohustuslaste liitumise käibemaksugrupiga ja näevad ette piirangu, mille kohaselt käibemaksugrupisüsteem hõlmab ainult finants‑ ja kindlustusteenuse pakkujaid.
Resolutsioon
1.
Jätta hagi rahuldamata.
2.
Mõista kohtukulud välja Euroopa Komisjonilt.
3.
Jätta Tšehhi Vabariigi, Taani Kuningriigi, Iirimaa ning Suurbritannia ja Põhja-Iiri Ühendkuningriigi kohtukulud nende endi kanda.